Finale Kupa evropskih šampiona 1957.
Finale Kupa evropskih šampiona 1957. je bila nogometna utakmica koja je održana na Santiago Bernabéu u Madridu, 30. maja 1957. U finalu su se susreli španski Real Madrid i italijanska Fiorentina. Real Madrid je rezultatom 2-0 pobijedio golovima Alfredo Di Stéfana i Francisco Gentoa u drugom poluvremenu. Ovo finale je bilo jedno od četiri do sada gdje je jedan od finalista igrao na svom stadionu (Isti slučaj se desio i u finalima 1965, 1984 i 2012). Real Madrid je takmičenje započeo utakmicama protiv Rapida. Pobjeda Real 4-2 te poraz 1-3 tadašnjim pravilima se morala igrati treća utakmica playoff-a. U playoff utakmici Real Madrid slavi pobjedu rezultatom 2-0. U četvrtfinalu protivnik je bila francuska Nica. Pobjedama 3-0 i 3-2 Real Madrid osigurava prolazak u polufinale. Pobjeda rezultatom 3-1 protiv Manchester Uniteda te neriješen rezultat 2-2 u uzvratnoj utakmici osigurava prolaz Realu u finale. Fiorentina je svoj put do finala započela protiv švedskog Norrköpinga. Neriješenim rezultatom 1-1 na domaćem terenu Fiorentina je pobjedom 1-0 u gostima golom Giuseppea Virgilija u 16. minuti osigurala četvrtfinale. U četvrtfinalu Fiorentina pobjedom 3-1 i neriješenim rezultatom 2-2 je bila bolja od švicarskog Grasshoppera. U polufinalu Fiorentina se susrela sa jugoslavenskom Crvenom zvezdom. Pobjedu u prvoj utakmici u gostima Fiorentini u 88. minuti utakmice obezbjedio je Maurilio Prini. U uzvratnoj utakmici nije bilo golova.